< Cisco

Kapcsolóbeállítások

Szerző: Sallai András

Copyright © Sallai András, 2017, 2019

Licenc: CC Attribution-Share Alike 4.0 International

Web: https://szit.hu

Ismétlés

Eddig tanultuk:

gépnév

jelszavak

üdvözlőüzenet

távoli elérés (telnet, SSH)

VLAN 1 IP cím állítás

Boot sorrend beállítása

Melyik IOS töltődjön be:

S1(config)# boot system flash:/konyvtar/kepfajl.bin

A beállítások megtekintése:

S1# show bootvar

A bootvar PT-ben nem használható.

Régebbi kapcsoló esetén:

S1# show boot

Packet Tracerben csak az utóbbi használható.

Felügyeleti interfész beállítása

A kapcsolók alapértelmezetten nem rendelkeznek IP címmel. A sávos eléréshez, azonban szükség van rá, de a portokhoz nem rendelhetők IP címek. Ezért virtuális interfészhez rendeljük az IP címet.

S1(config)#interface vlan 99
S1(config-if)#ip address 192.17.25.4 255.255.255.0
S1(config-if)#no shutdown
S1(config-if)#end

Port duplex módja és sebessége

S1(config)# interface FastEthernet 0/1
S1(config-if)# duplex full
S1(config-if)# speed 100
S1(config-if)# end

auto-MDIX

Az auto-MDIX bekapcsolása lehetővé teszi, hogy egy interfészre csatlakoztatott kábelt a kapcsoló automatikusan felismerjen és a kábel típusának megfelelően konfiguráljon. Így használható egyenes és keresztkötésű kábel is.

Az mdix beállítása:

S1(config-if)# mdix auto

Teljes lista:

S1(config)# interface fastethernet 0/1
S1(config-if)# duplex auto
S1(config-if)# speed auto
S1(config-if)# mdix auto
S1(config-if)# end

Ellenőrzés:

S1# show controllers ethernet-controller fa 0/1 phy | include Auto-MDIX

DHCP-snooping

Beállíthatjuk a kapcsoló melyik portján érkezhetnek DHCP válaszok. A többi porton tiltott.

A legegyszerűbb lehetőség, amikor kijelöljük melyik port megbízható. Ehhez, az interfészen az ip dhcp snooping trust parancsot használjuk:

S2(config)# ip dhcp snooping
S2(config)# interface fastethernet 0/24
S2(config-if)# ip dhcp snooping trust

Tekintsük meg az eredményt:

S1#show ip dhcp snooping

Lehetséges kimenet:

S1#show ip dhcp snooping
Switch DHCP snooping is enabled
DHCP snooping is configured on following VLANs:
none
Insertion of option 82 is enabled
Option 82 on untrusted port is not allowed
Verification of hwaddr field is enabled
Interface Trusted Rate limit (pps)
----------------------- ------- ----------------
FastEthernet0/1 no unlimited
FastEthernet0/23 no unlimited
FastEthernet0/24 yes unlimited

Ha van VLAN, beállíthatjuk melyiket szeretnénk védeni.

S2(config)# ip dhcp snooping vlan 10,20

Azokon a portokon, ahol DHCP kliensek várható, beállíthatjuk hogy ne legyen túl sok kérés másodpercenként. Például 5 másodpercenként fogadunk el kéréseket:

S2(config-if)# interface range fa0/2 - 10
S2(config-if-range)# ip dhcp snooping limit rate 5

Egy teljes lista:

S2(config)# ip dhcp snooping
S2(config)# ip dhcp snooping vlan 10,20
S2(config)# interface fastethernet 0/1
S2(config-if)# ip dhcp snooping trust
S2(config-if)# interface range fa0/2 - 10
S2(config-if-range)# ip dhcp snooping limit rate 5

A DHCP snooping engedélyezése: ip dhcp snooping.

A DHCP snooping engedélyezése a 10 és 20-as VLAN-on: ip dhcp snooping vlan 10,20.

Adott port beállítása biztonságosra: ip dhcp snooping trust.

Hamis DHCP kérések számának korlátozása: ip dhcp snooping limit rate kérések_száma.

Portbiztonság beállítása

A portok alapértelmezetten nyitottak, védelem nélkül. A biztonság érdekében érdemes néhány biztonsági beállítást megadni. Az úgynevezett portbiztonság a switchport parancson alapszik, amit egy interfészen kell beállítani.

S1>en
S1#conf t
Enter configuration commands, one per line. End with CNTL/Z.
S1(config)#int f0/1
S1(config-if)#switchport mode access
S1(config-if)#switchport port-security
S1(config-if)#
S1(config-if)#switchport port-security maximum 2
S1(config-if)#switchport port-security mac-address sticky
S1(config-if)#switchport port-security violation shutdown

Vegyük szemügyre az egyes beállításokat. A „switchport mode access” hozzáférhetővé teszi a portot kézi beállítások számára. Ha ezt nem állítjuk be, a port dinamikus módban van, és nem állítható be hozzá a portbiztonság.

A „switchport port-security” parancs kiadásával a portot portbiztonság üzemmódba kapcsoljuk. Ez mindenképpen önállóan is ki kell adni. Ezek után ugyanezen parancs alparancsaival manipuláljuk tovább a portot.

Az alparancsok sorba:

switchport port-security maximum 2

switchport port-security mac-address sticky

switchport port-security violation shutdown

Az első beállítja a csatlakozó eszközök maximális számát. A példában ez kettő.

A második mac-address sticky, azt jelenti az elsőként csatlakozó gép IP címét engedélyezett. A switch ezt a MAC címet megjegyzi. Ezt nevezzük tanuló módnak. De kézzel is beállíthatunk egy MAC címet, ponttal tagolva, ahogy Cisco eszközökben ezt megszoktuk.

Az utolsó a büntetés típusát adja meg.

Büntetési beállítások:

S1(config-if)#switchport port-security violation [ protect | restrict | shutdown ]

Büntetés címén háromféle beállítás adható meg. Ezek a protect, restrict és a shutdown. Alapértelmezés a shutdown. A következő táblázat bemutatja, az egyes beállításoknak milyen következményei lesznek.

Büntetési módok
Büntetés módja	Forgalom továbbítása	Syslog üzenet küldése	Hibaüzenetek mutatása	Növeli a büntetés számlálót	Port leállítása
protect	nem	nem	nem	nem	nem
restrict	nem	igen	nem	igen	nem
shutdown	nem	igen	nem	igen	igen

Ellenőrzések:

S1#show port-security interface fastethernet 0/18
S1#show run
S1#show port-security address
S1#show mac-address-table

Egy port ellenőrzése:

S1#sh port-security int f0/1

Lehetséges kimenete:

Port Security : Enabled
Port Status : Secure-up
Violation Mode : Shutdown
Aging Time : 0 mins
Aging Type : Absolute
SecureStatic Address Aging : Disabled
Maximum MAC Addresses : 1
Total MAC Addresses : 0
Configured MAC Addresses : 0
Sticky MAC Addresses : 0
Last Source Address:Vlan : 0000.0000.0000:0
Security Violation Count : 0

Ez a bejegyzés: „Sticky MAC Addresses : 0”, a megtanult MAC címet mutatja. A „Last Source Address:Vlan : 0000.0000.0000:0” bejegyzés mutatja, melyik eszközről látogatták a portot utoljára. A „Security Violation Count” a kiszabott büntetések száma.

Kikapcsolás f0/1 porton:

enable
configure terminal
int f0/1
no switchport mode access
no switchport port-security
no switchport port-security mac-address sticky

Külön ki kell kapcsolni a mac-address-t.

Port visszakapcsolása Secure-shutdown után:

enable
clear port-security all
conf t
int f0/1
shutdown
no shutdown

Nem használt portok leállítása

A nem használt portok, amennyiben nincsenek letiltva, és egy fali dugaszolóaljzatban végződnek, egy illetéktelen személy hozzáférhet a belső hálózatunkhoz.

Erre megoldás az ilyen portok leállítása:

Egy nem használt port tiltása:

S1(config)#int f0/8
S1(config-if)#shutdown

A példában a f0/8-s portot tiltottuk le.

Több nem használt port tiltása, tartomány megadásával:

S1(config)#interface range f0/5-7
S1(config-if)#shutdown

A példában a 5-7-ig az összes portot letiltottuk.

CDP

A CDP a Cisco Discovery Protocol rövidítése. A Cisco eszközök arra használják, hogy felderítsék a szomszédos Cisco eszközöket. Információt cserélnek arról, melyik port milyen másik eszközhöz csatlakozik. Megmondják egymásnak milyen IP címen vannak beállítva, milyen képességei vannak az eszköznek.

Ismeretlen eszközök felé kockázatos ilyen információt küldeni, vagy onnan fogadni. Az egyes eszközökön a CDP protokoll használata így ki vagy bekapcsolható. A nem ismert eszközök hamis információkat terjeszthetnek magukról.

Ha egy támadó egy Cisco eszközről kideríti milyen típusú, mik vannak rajta beállítva, milyen verzió, a hibalista birtokában könnyen támadást intézhet. Egy támadó Cisco telefonnak állíthatja be magát, így hozzáférve a Voice VLAN-hoz.

Mit tegyünk?

csak akkor kapcsoljuk be, ha szükségünk van CDP információkra

használat után kapcsoljuk ki

külvilág fel tiltsuk le

csak adott portra kapcsoljuk be

A CDP alapértelmezetten be van kapcsolva. A következőképpen kapcsolhatjuk ki globálisan:

S1(config)# no cdp run

Visszakapcsolás globálisan:

S1(config)# cdp run

Bekapcsolhatjuk csak adott porta:

S1(config-if)# cdp enable

Ezek a beállítások természetesen útválasztón is használhatók.